**LAZDIJŲ MOKYKLOS-DARŽELIO „KREGŽDUTĖ“**

**2020 METŲ VEIKLOS ATASKAITA**

**I. BENDROJI INFORMACIJA**

Lazdijų mokykla-darželis „Kregždutė“ (toliau – mokykla-darželis), įstaigos adresas: Lazdijai, Kauno g. 23, LT-67128, el. paštas: info@lazdijukregzdute.lt, svetainės adresas www.lazdijukregzdute.lt.

Mokykloje-darželyje 2020 metų pradžioje ikimokykliniame ugdyme mokėsi 98 mokiniai, priešmokykliniame – 22 mokiniai, pradiniame – 144 mokiniai. Iš viso – 264 mokiniai.

2020 metų pabaigoje mokykloje-darželyje ikimokykliniame ugdyme mokėsi 92 mokiniai, priešmokykliniame – 29 mokiniai, pradiniame ugdyme – 121 mokiniai. Iš viso – 262 mokiniai.

Mokytojų, mokytojų padėjėjų, pailgintos dienos grupių auklėtojų pareigybių skaičius: mokytojai – 7,30 pareigybės, ikimokyklinio ir priešmokyklinio ugdymo mokytojai – 11,81 pareigybės, pailgintos dienos grupių – 3 pareigybės, ikimokyklinio ir priešmokyklinio ugdymo mokytojo padėjėjai – 7,5 pareigybės, meninio ugdymo mokytojas – 1 pareigybė.

Švietimo pagalbos specialistų pareigybių skaičius: logopedas – 1 pareigybė, specialusis pedagogas – 0,75 pareigybės, psichologas – 0,5 pareigybės, socialinis pedagogas – 0,5 pareigybės, mokytojų padėjėjai teikiantys specialiąją pagalbą – 3 pareigybės.

Kitų darbuotojų pareigybių skaičius: direktorius – 1 pareigybė, direktoriaus pavaduotojas ugdymui – 1 pareigybė, direktoriaus pavaduotojas ūkiui – 1 pareigybė, sekretorius – 1 pareigybė, valytojas – 2,75 pareigybės, bibliotekininkas – 0,5 pareigybės, vyriausiasis virėjas – 1 pareigybė, virėjas – 2,25 pareigybės, kiemsargis – 1 pareigybė, informacinių technologijų specialistas – 0,5 pareigybės, santechnikas – 0,5 pareigybės, elektrikas – 0,5 pareigybės, darbininkas – 0,5 pareigybės, sandėlininkas – 1 pareigybė, vyr. specialistas personalui – 1 pareigybė.

2020 m. iškeltas tikslas – ugdymo kokybės gerinimas tobulinant ugdymo (si) procesą ir kuriant mokymąsi skatinančią aplinką. Šiam tikslui įgyvendinti buvo keliami uždaviniai:

1 uždavinys. Užtikrinti ikimokyklinio, priešmokyklinio ir pradinio ugdymo prieinamumą ir kokybę.

2 uždavinys. Mažinti žemus mokymosi ir didinti aukštesnius mokymosi pasiekimus pasiekiančių mokinių skaičių.

3 uždavinys. Užtikrinti mokinių saviraiškos, pažinimo, ugdymosi galimybes.

4 uždavinys. Mokymosi pagalbos teikimas.

5 uždavinys. Mokymąsi, bendravimą ir bendradarbiavimą skatinančios saugios ir sveikos aplinkos kūrimas.

Iškeltas tikslas buvo įgyvendintas. Sklandžiai pavyko ugdymą organizuoti nuotoliniu būdu karantino paskelbimo laikotarpiu. Visiems mokiniams mokantis nuotoliniu būdu, užtikrintas interneto ryšys, sudarytos galimybės pasinaudoti mokyklos-darželio kompiuterine technika. Bendri susitarimai tarp mokyklos-darželio darbuotojų, tėvų leido sklandžiai vykti nuotolinėms pamokoms, gauti iš mokinių grįžtamąjį ryšį, spręsti mokinių ugdymosi problemas, rinkti informaciją apie ugdymosi rezultatus, juos apibendrinti, sisteminti.

Bendras mokinių pažangumas 100 proc. Aukštesniuoju pasiekimų lygmeniu mokslo metus baigė 17,35 proc., padidėjo 2,08 proc., pagrindiniu lygmeniu – 58,69 proc., padidėjo 0,91 proc., patenkinamu lygmeniu – 23,96 proc., sumažėjo 3,81 proc, nepatenkamu lygmeniu – 0 proc.

Mokykloje-darželyje parengti visų klasių mokomųjų dalykų ilgalaikiai planai ir mokyklos-darželio švietimo pagalbos specialistų programos. Jie atitinka Bendrųjų programų keliamus reikalavimus ir yra nukreipti mokyklos-darželio uždavinių įgyvendinimui.

Įgyvendinama Lazdijų mokyklos-darželio „Kregždutė“ ikimokyklinio ugdymo programa ,,Tobulėkime visi kartu“, kuriai 2020 m. birželio 29 d. Lazdijų rajono savivaldybės tarybos spendimu Nr. 5TS-602 „Dėl pritarimo Lazdijų mokyklos-darželio „Kregždutė“ ikimokyklinio ugdymo programai ,,Tobulėkime visi kartu“ yra pritarusi Lazdijų rajono savivaldybės taryba. Priešmokyklinio amžiaus vaikams ugdymo procesą organizuojame vadovaudamiesi Lietuvos Respublikos Švietimo, mokslo ir sporto ministro patvirtinta Bendrąja priešmokyklinio ugdymo ir ugdymosi programa.

2020 matais įgyvendintas mokinių skaitymo gebėjimų stiprinimo veiksmų planas, kuriame buvo numatytos veiklos, stiprinančios mokinių skaitymo (skaitymo, teksto suvokimo, žodinio bendravimo) gebėjimus.

Mokykloje-darželyje didelis dėmesys skiriamas informacinių komunikacinių technologijų naudojimui pamokose, neformaliajame švietime. Įstaigoje visos klasės ir grupės yra aprūpintos SMART lentomis, interaktyviais monitoriais ar SMART televizoriais. Įstaiga turi įsigijusi interaktyvias grindis, 57 planšetinius kompiuterius. Yra įrengta patalpa, kurioje šiuo metu su kompiuteriais gali dirbti 22 mokiniai. Kompiuterizuotos visos mokytojų bei švietimo pagalbos specialistų darbo vietos. Visoje įstaigoje veikia interneto ryšys. Naudojamasi pedagogų, mokinių registrais, Švietimo valdymo informacine sistema (ŠVIS), Lazdijų rajono savivaldybės valdymo sistema (DVS), Nacionalinio egzaminų centro (NEC) duomenų perdavimo sistema KELTAS, elektroniniais dienynais Tamo, Mūsų darželis.

Ugdant mokinius – svarbus nuolatinis jų pažangos stebėjimas, individualių pasiekimų fiksavimas bei įvertinimas. 2020 metais parengtas Lazdijų mokyklos-darželio ,,Kregždutė“ ikimokyklinio ir priešmokyklinio amžiaus vaikų ugdymo(si) pasiekimų vertinimo tvarkos aprašas, patobulintas vaiko individualios pažangos įsivertinimo aplankas. Siekiant nustatyti mokinių įsitraukimą į mokymosi pasiekimų įsivertinimą, pažangos stebėjimą, pasiektų rezultatų apmąstymą bei numatyti priemones jam gerinti atliktas mokyklos-darželio veiklos kokybės įsivertinimas, rezultatai panaudoti įstaigos veiklai gerinti.

Organizuoti ir įvykdyti tradiciniais tapę renginiai: Rugsėjo 1-osios šventė, Mokslo metų užbaigimo šventė, Judėjimo diena, sporto šventė, pažinimo, žaidimų dienos „Įvairiaspalvis penktadienis“, diktanto konkursas ,,Dėk raidę prie raidės“, dailyraščio konkursas ,,Auksinė plunksna“, ,,Šoku šoku šokimėlį“, ,,Beactive – judėk šokio ritmu“.

Visi mokyklos mokiniai dalyvavo veiklose ugdančiose tautiškumą, pilietiškumą ir patriotiškumą. Suorganizuoti 8 tautiniai bei pilietiniai renginiai: akcija „Atmintis gyva, nes liudija“; Vasario 16 – osios minėjimo šventės: ,,Ar žinai, kaip gražiai skamba mūsų kalba?“, ,,Mano vardas – Lietuva“; akcija ,,Puoselėkime gimtąją kalbą“; Gražiausio žodžio rinkimai; Kovo 11 – osios paminėjimas „Lietuviais esame mes gimę“; akcija „Uždek žvakutę“; kūrybinių darbų paroda „Gimtinės taku“; dalyvavimas bėgime „Laisvės taku“, skirtu Lietuvos Nepriklausomybės atkūrimo 30-mečiui paminėti.

Dalyvauta daugiau kaip 20 renginių (konkursuose, parodose, varžybose ir kt.) už mokyklos-darželio ribų: Lazdijų rajono savivaldybės mokinių piešinių / vizijų konkurse „Lazdijai 2027“, piešinių parodoje-konkurse Lazdijų krašto muziejuje ,,Žiemos spalvos“, rajoniniame pradinių klasių mokinių diktanto konkurse, Lazdijų rajono savivaldybės mokinių piešinių konkurse-parodoje „Spalvoti tautodailės raštai“, Lazdijų krašto muziejaus skelbtame konkurse ,,Tegul saulė Lietuvoj tamsumas pašalina“, Vaikų draugystės iniciatyvoje ,,Matau tave“, tarptautiniame mokinių meninės kūrybos konkurse „Kalėdinis atvirukas“, informatikos ir informatinio mąstymo konkurse ,,Bebras“, respublikiniame kūrybinių darbų konkurse ,,Gimtinės takeliai“, matematikos konkurse „Pangėja“ I-II etapuose, respublikiniame projekte ,,Laiškas ketvirtokui“, respublikiniame konkurse ,,Naujai gimęs kalėdiniu žaisliuku“, respublikiniame piešinių konkurse ,,Spalvotas kalėdinis miestas“, respublikiniame projekte ,,Olimpinis mėnuo“, tarptautiniame pradinių klasių mokinių dailyraščio konkurse „Tau, Lietuva“, Lietuvos geografijos mokytojų asociacijos organizuotoje pasaulio pažinimo olimpiadoje ,,Mano gaublys“, tarptautiniame matematikos konkurse ,,Kengūra 2020“, VKIF projektuose Kalbų, Gamtos, Istorijos Kengūra 2020, edukaciniuose konkursuose ,,Olympis“, nacionaliniame kritinio mąstymo ir problemų sprendimo konkurse, respublikinėje virtualioje fotografijų parodoje „Gražiausias žodis - mama", respublikiniame piešinių konkurse „ Saugus eismas kelyje 2020“, edukaciniame renginyje ,,Draugiškoji SEU olimpiada ,,Dramblys“, respublikiniame piešinių konkurse „Aš piešiu vandenį“.

100 proc. pedagogų vedė pamokas ir užsiėmimus netradicinėse aplinkose: mokyklos-darželio edukacinėse erdvėse. Pagal galimybes buvo organizuojamos išvykos už mokyklos ribų, rajone. Visi mokytojai pravedė ne mažiau kaip 2 integruotas dalykų pamokas per mokslo metus. Pravesta ne mažiau kaip 144 netradicinės ir integruotos pamokos mokyklos-darželio mokiniams.

Sėkmingai dalyvauta ,,eTwinning“ programoje, kuri sudaro galimybes mokyklos-darželio pedagogams kurti virtualius projektus su užsienio šalių ir Lietuvos mokyklomis. Už prasmingą žinių panaudojimą ir kokybiškai įgyvendintus projektus eTwinning erdvėje mokykla-darželis pelnė „Programos eTwinning mokykla 2020-2021“ ženklelį. Už įvykdytą projektą „Autumn in Europa“ (,,Ruduo Europoje“) gautas „eTwinning“ Nacionalinis Kokybės Ženklelis (NKŽ). Nuo šių metų prie eTwinning erdvėje siūlomų projektų bei renginių veiklų prisijungė ir mokyklos-darželio pradinio ugdymo mokytojos.

Mokykloje-darželyje buvo suorganizuoti sporto ir sveikos gyvensenos renginiai ugdantys teigiamą mokinių požiūrį į sveikatą ir sveikatinimo veiklas: pokalbis ,,Judu - sveikas esu“, akcija ,,Apibėk savo mokyklą“, piešinių konkursas ,,Judu be taršos“, judrioji veikla „Judėsime visi, būsime sveiki“, viktorina ,,Dviratis - mano draugas“, respublikinis ikimokyklinių įstaigų projektas „Lietuvos mažųjų žaidynės“, aktyviosios pertraukos, tyrimas ,,Kiek žingsnių iki mokyklos?“, Europos judėjimo savaitės renginiai, dalyvauta tradiciniame bėgime „Laisvės taku“, skirtame Lietuvos Nepriklausomybės atkūrimo 30-mečiui paminėti Veisiejuose. Vyko ir visuomenės sveikatos priežiūros specialistės pamokos / diskusijos įvairiomis sveikatinimo temomis. 2020 metais buvo tęsiamas dalyvavimas respublikiniame ilgalaikiame sveikos gyvensenos ugdymo projekte ,,Sveikatiada“.

Kiekvienais metais sistemingai įgyvendinami lietuvių kalbos dienoms, Sąmoningumo didinimo mėnesiui BE PATYČIŲ, Tarptautinės tolerancijos dienai organizuojami renginiai ir veiklos. Mokykla-darželis dalyvauja Sveikatą stiprinančių mokyklų veikloje, todėl toliau buvo tęsiamas sveikatos stiprinimo programos ,,Sveikas vaikas sveikoje aplinkoje“ įgyvendinimas.

100 proc. specialiųjų ugdymosi poreikių mokinių buvo įtraukti į įvairias veiklas. Švietimo pagalbos specialistai organizavo specialiųjų ugdymosi poreikių turintiems mokiniams viktoriną „Gražios kalbos takeliu“, edukacinį prevencinį projektą ,,Knygos savaitė“.

COVID-19 pandemijos sukelti bendrojo ugdymo organizavimo pokyčiai paskatino mokytojus intensyviau tobulinti profesines kompetencijas. 100 proc. pedagogų (vienam mokytojui vidutiniškai tenka 5 dienos) dalyvavo nuotoliniuose kursuose, seminaruose, webinaruose, siekė įgyti metodinės pedagoginės patirties dirbant nuotoliniu būdu. Visos mokytojos dalijosi savo patirtimi, žiniomis su kolegėmis, vyko aptarimai, diskusijos apie platesnes nuotolinio mokymo panaudojimo galimybes, elektroninio mokymosi turinio atsakingą pasirinkimą, jo išbandymą. Parengtas pranešimas respublikinėje konferencijoje ,,Šiuolaikiniai ugdymo metodai formaliajame ir neformaliajame ugdyme“.

100 proc. pedagogų dalyvavo ilgalaikės programos ,,Skaitmeninių priemonių naudojimas ugdymo procese“ mokymuose ,,Ugdymo proceso organizavimas naudojant Microsoft Office 365“ ir tobulino informacinių technologijų naudojimo kompetencijas. Visiems pedagogams, švietimo pagalbos specialistams, mokiniams sukurti nauji elektroniniai paštai.

Mokyklos-darželio logopedė teikė pasiūlymus švietimo agentūros parengtam skaitmeninių priemonių sąrašui, skirtam dirbti nuotoliniu būdu su specialiųjų ugdymosi poreikių turinčiais mokiniais, sukūrė FB grupę ,,Jeigu tektų mokyti(s) namuose“, ją administruoja. Grupė vienija virš 6000 narių.

2020 metais įvairiose rajoninėse ir respublikinėse olimpiadose, konkursuose, varžybose dalyvavo 84,7 proc. visų mokinių. Prizines vietas užėmė 69,7 proc. konkursuose dalyvavusių mokinių. Tarptautiniame pradinių klasių mokinių dailyraščio konkurse „Tau, Lietuva“ laimėtos I, II, III vietos, Lazdijų rajono savivaldybės mokyklų 3-4 klasių mokinių „Drąsūs, stiprūs, vikrūs“ varžybose laimėta II vieta, rajoniniame pradinių klasių mokinių diktanto konkurse II,III vietos. Lazdijų rajono savivaldybės mokinių piešinių / vizijų konkurse „Lazdijai 2027“ I-II vietos, respublikiniame konkurse ,,Naujai gimęs kalėdiniu žaisliuku“ II vieta, tarptautinis matematikos konkurse „Kengūra 2020“ I vieta savivaldybėje, Informatikos ir informacinio mąstymo konkurse „Bebras“ I vieta savivaldybėje, Lazdijų rajono moksleivių konkurse „Spalvoti tautodailės raštai“ II vieta.

Mokykla-darželis savo veiklą nuolat viešino mokyklos internetinėje svetainėje www.lazdijukregzdute.lt. Daug medžiagos skelbė socialiniame tinkle mokyklos-darželio Facebook paskyroje. Įvairi informacija buvo viešinama per elektroninius dienynus Tamo ir Mūsų darželis.

2020 metais veikė 4 pailgintos dienos grupės, kuriose organizuota turininga mokinių veikla, saugi priežiūra po pamokų, ugdomos bendrosios mokinių kompetencijos. Visus metus pailgintų dienos grupių komanda „Kregždžiukai“ tęsė dalyvavimą Lietuvos mokinių neformaliojo švietimo centro projekte „Sveikata visus metus“. Pailgintos dienos grupę lankė 81,9 proc. mokinių.

Neformaliojo švietimo užsiėmimus Lazdijų meno mokykloje lankė 37,1 proc. mokinių, VšĮ Lazdijų sporto centre – 23,9 proc. mokinių, kitus – 19 proc. mokinių. Mokykloje-darželyje veikė 8 neformaliojo švietimo būreliai: gabių mokinių ugdymo būrelis ,,Smalsučiai“, anglų kalbos būrelis ,,Pirmasis žingsnis“, šokio būrelis, dainavimo būrelis ,,Kregždžiukai“, informacinių technologijų būrelis, kūrybiškumo ugdymo būrelis ,,Išradėjai“, darbščiųjų rankų būrelis ,,Kūrybinės dirbtuvėlės“, etnokultūros būrelis ,,Dzūkucis“, gerumo mokyklėlė. Įstaigos būrelius lankė 87,70 proc. visų pradinių klasių mokinių.

Mokykloje-darželyje buvo vykdomos prevencinės programos: socialinių–emocinių įgūdžių lavinimo, smurto prevencijos programa ,,Antras žingsnis“ (1, 2b, 4 klasėse), smurto ir patyčių prevencinė programa „Sukurkime draugišką ir saugią aplinką“ ( 2a, 3a, 3b klasėse, ikimokyklinio ir priešmokyklinio ugdymo grupėse). Visose klasėse vykdomos alkoholio, tabako ir kitų psichiką veikiančių medžiagų vartojimo prevencijos programa, žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa. Programos vykdomos per klasių vadovų organizuojamą veiklą klasių valandėlių metu, integruojamos į Bendrosios programos ugdymo dalykų programų turinį.

Siekiant organizuoti mokiniams turiningą ir tikslingą vasaros poilsį, sudarant sąlygas vaikų prasmingos ir atsakingos saviraiškos ir laisvalaikio užimtumo galimybėms, tautiškumui ir pilietiškumui, kūrybiškumui skatinti, plėtojant aktyvų santykį su gimtojo krašto gamta buvo organizuota Vaikų vasaros poilsio dieninės stovykla ,,Kregždutė“. Stovyklos programos įgyvendinimui skirta 600 eurų.

2020 metais mokykloje-darželyje organizuota Vaikų ir paauglių nusikalstamumo prevencijos programa ,,Pamatyk, atrask, atsipalaiduok“, jos įgyvendinimui skirta 875 eurų. Programoje dalyvavo 100 proc. mokinių.

Atlikta adaptacinė 1 klasių mokinimas anketinė apklausa ,,Pirmokų adaptacija“. Bendradarbiaujant su Alytaus apskrities vyriausiojo policijos komisariato Lazdijų rajono policijos komisariatu organizuoti užsiėmimai ikimokyklinio, priešmokyklinio ir pirmų klasių mokiniams saugaus eismo kelyje temomis.

100 proc. mokinių dalyvavo vykdomose programose „Pienas vaikams“, „Vaisiai Jums“.

2020 metais penkiose mokyklos-darželio grupėse pakeistos persirengimo spintelės, visose grupėse ir klasėse išdažytos grindys. 4 pailgintos dienos grupėse atnaujintos kiliminės dangos, pagal galimybes buvo atliekami smulkūs vidaus patalpų remonto darbai.

Fizinio ugdymo pamokoms, neformaliajai veiklai, pailgintos dienos grupės, ikimokyklinio ir priešmokyklinio ugdymo grupių vaikų veikloms atnaujintas sportinis inventorius: futbolo, tinklinio kamuoliai, gimnastikos lankai, teniso, badmintono raketės, teniso kamuoliukai, ilgos ir trumpos šokdynės, krepšinio lankas, smėlio žaislai.

Aštuoniose ikimokyklinio ir priešmokyklinio ugdymo grupėse atnaujintos poilsio erdvės – įsigyta minkštasuolių.

2020 metais toliau negu 3 km nuo mokyklos-darželio gyveno 82 mokiniai (54,6 proc.). Mokykliniais autobusais buvo pavežami 46 mokiniai (56,1 proc.), maršrutiniu transportu – 1 mokinys (1,2 proc.). Likusieji 35 mokiniai (42,7 proc.) buvo pavežami privačiu transportu. Nemokamą maitinimą mokykloje-darželyje gavo 77 mokiniai, t. y. 50,99 proc. visų mokinių. Per 2020 metus iš užsienio nesugrįžo nei vienas mokyklos-darželio mokinys.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Eil. Nr.** | **Tikslas** | | | | **Tikslo pasiekimo vertinimo kriterijus, mato vienetas ir reikšmė** | | | |
| **Planuota** | | **Įvykdyta** | |
| **1.** | **Ugdymo kokybės gerinimas tobulinant ugdymo (si) procesą ir kuriant mokymąsi skatinančią aplinką.** | | | | **100 proc. mokinių baigs pradinio ugdymo programą,**  **≥ 2 proc. padidės 1–4 klasių mokinių, besimokančių aukštesniuoju lygmeniu visus dalykus, skaičius.**  **≥ 95 proc. tėvų ir mokinių bus patenkinti paslaugų teikimu mokykloje-darželyje.**  **100 proc. mokytojų tobulinę bendrąsias ir profesines kompetencijas.** | | **100 proc. mokinių baigė pradinio ugdymo programą.**  **2,08 proc. padidėjo 1-4 klasių mokinių, besimokančių aukštesniuoju pasiekimų lygmeniu visus dalykus, skaičius.**  **96,2 proc. tėvų ir mokinių patenkinti paslaugų teikimu mokykloje-darželyje.**  **100 proc. mokytojų tobulino bendrąsias ir profesines kompetencijas.** | |
| **1.1.** | **1. Uždavinys. Užtikrinti ikimokyklinio, priešmokyklinio ir pradinio ugdymo prieinamumą ir kokybę.** | | | | | | | |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | | **Atsakingi vykdytojai** | **Įvykdymo terminas** | | **Asignavimai (tūkst. Eur)** | |
| **Numatyta data** | **Faktinė data** | **Patvirtinta** | **Panaudota** |
| **Planuota** | **Įvykdyta** |
| 1.1.1. | Parengta ikimokyklinio ugdymo programa | 1 | 1 | Direktoriaus pavaduotoja ugdymui, darbo grupė | Iki 2020-07-01 | 2020-07-01 | Asignavimai darbuotojų darbo užmokesčiui (toliau – DU) | Asignavimai darbuotojų DU |
| Įgyvendinta ikimokyklinio ugdymo programa | 1 | 1 | Direktoriaus pavaduotoja ugdymui, mokytojai | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| 1.1.2. | Įgyvendinta priešmokyklinio ugdymo bendroji programa | 1 | 1 | Direktoriaus pavaduotoja ugdymui, mokytojai | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| 1.1.3. | Įgyvendintas 2019-2020 m. m. mokyklos-darželio bendrasis ugdymo planas | 1 | 1 | Direktoriaus pavaduotoja ugdymui, mokytojai | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| Parengtas 2020-2021 m. m. bendrasis ugdymo planas | 1 | 1 | Direktoriaus pavaduotoja ugdymui, darbo grupė | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| Parengti 1-4 klasių dalykų ilgalaikiai planai | ≥ 10 | 10 | Direktoriaus pavaduotoja ugdymui, mokytojai | Iki 2020-09-15 | 2020-09-15 | Asignavimai darbuotojų DU | Asignavimai darbuotojų DU |
| Įgyvendintas lietuvių kalbos dienai skirtų renginių planas | 1 | 1 | Direktoriaus pavaduotoja ugdymui, mokytojai | Nuo 2020-02-16 iki 2020-03-11 | 2020-02-16 iki 2020-03-11 | Asignavimai darbuotojų DU | Asignavimai darbuotojų DU |
| 1.1.4. | Nuolatinio mokytojų bendrųjų ir profesinių kompetencijų tobulinimas (proc.) | 98 | 100 | Direktorius | Iki 2020-12-31 | 2020-12-31 | 1,3 (mokymo lėšos) | 1,7 (mokymo lėšos) |
| Bendravimas, bendradarbiavimas su miesto, rajono, respublikos ugdymo įstaigų mokytojais. Mokytojų metodinių dienų, išvykų, renginių skaičius, vnt.) | ≥ 3 | 3 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| **1.2.** | **2. Uždavinys. Mažinti žemus mokymosi ir didinti aukštesnius mokymosi pasiekimus pasiekiančių mokinių skaičių.** | | | | | | | |
| 1.2.1. | Dalyvavimas Nacionaliniame mokinių pasiekimų patikrinime (NMPP) ir mokinių pasiekimų patikrinimo tyrimų rezultatų analizė (pasitarimų skaičius, vnt.) | ≥ 3 | Neįgyvendinta dėl COVID-19 pandemijos | Direktoriaus pavaduotoja ugdymui, mokytojai | Iki 2020-06-20 | - | Asignavimai darbuotojų DU | 0 |
| 1.2.2. | Grupinių konsultacijų  mokiniams teikimas (konsultacijų skaičius, vnt.) | ≥ 2 | 3 | Direktoriaus pavaduotoja ugdymui, mokytojai | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| 1.2.3. | Tikslingų naujų, inovatyvių mokymo metodų, taikomų kiekvieno mokytojo pamokose, veiklose (skaičius per mokslo metus, vnt.) | ≥ 1 | 2 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| Netradicinėse aplinkose vestų integruotų pamokų, veiklų skaičius (kartai per mėnesį) | ≥ 2 | 2 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| 1.2.4. | Individualios mokinio pažangos stebėjimas, analizė, mokymosi žingsnių planavimas (rekomendacijų mokiniui per metus skaičius, vnt.) | ≥ 2 | 2 | Direktorius, direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| **1.3.** | **Uždavinys. Užtikrinti mokinių saviraiškos, pažinimo, ugdymosi galimybes.** | | | | | | | |
| 1.3.1. | Neformalios ugdomosios veiklos įvairovės užtikrinimas (būrelių skaičius, vnt.) | ≥ 8 | 9 | Direktoriaus pavaduotoja ugdymui, mokytojai | Iki 2020-10-01 | 2020-10-01 | Asignavimai darbuotojų DU | Asignavimai darbuotojų DU |
| 1.3.2. | Edukacinių ir pažintinių veiklų, susitikimų su įvairių sričių specialistais | ≥ 3 | 3 | Direktorius, direktoriaus pavaduotoja ugdymui, mokytojai | Iki 2020-12-31 | 2020-12-31 | 0,8 (mokymo lėšos) | 0,8 (mokymo lėšos) |
| 1.3.3. | Mokinių profesinio informavimo vykdymas įtraukiant tėvus (skaičius klasėse, vnt.) | ≥ 1 | 1 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| 1.3.4. | Tradicinių renginių plėtojimas (renginių skaičius per metus, vnt.) | ≥ 7 | 7 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| 1.3.5. | 1-4 klasių mokinių dalyvavimas rajoninėse ir respublikinėse olimpiadose, konkursuose, varžybose (mokinių skaičiaus dalis procentais) | ≥ 65 | 84,7 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| 1.3.6. | Tautinių, patriotinių ir pilietinių renginių plėtojimas (veiklų skaičius, vnt.) | 6 | 7 | Direktorius, direktoriaus pavaduotoja ugdymui, mokytojai | Iki 2020-03-11 | 2020-03-11 | Asignavimai darbuotojų DU | Asignavimai darbuotojų DU |
| **1.4.** | **Uždavinys. Teikti kokybišką mokymosi pagalbą.** | | | | | |  |  |
| 1.4.1. | Papildomai įsteigtų švietimo pagalbos specialistų (logopedo, specialiojo pedagogo, psichologo, socialinio pedagogo) etatų skaičius | Logopedas -1 etatas, spec. pedagogas- 0,5 etato, soc. pedagogas - 0,25 etato, psichologas - 0,26 etato. | Neįvykdyta (lėšų trūkumas) | Direktorius | Iki 2020-12-31 | - | Asignavimai darbuotojų DU | 0 |
| Mokinių, gaunančių švietimo pagalbą dalis (proc.) | 80 | 80,2 | Vaiko gerovės komisijos pirmininkas | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| **1.5**. | **Uždavinys. Kurti mokymąsi, bendravimą ir bendradarbiavimą skatinančią, saugią ir sveiką aplinką.** | | | | | |  |  |
| 1.5.1. | Klasės tėvų susirinkimai (vnt.) | ≥ 2 | 2 | Mokytojai | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| Atvirų durų dienos (vnt.) | ≥ 1 | 1 | Direktoriaus pavaduotoja ugdymui, mokytojai | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| Individualios konsultacijos tėvams (vnt.) | ≥ 4 | 4 | Mokytojai | Iki 2020-08-31 | 2020-08-31 | Asignavimai darbuotojų DU | Asignavimai darbuotojų DU |
| 1.5.2. | Patalpų atnaujinimas (vnt.) | ≥ 2 | 2 | Direktorius, direktoriaus pavaduotoja ūkiui | Iki 2020-08-31 | 2020-08-31 | 1,2 (Asignavimai darbuotojų DU), mokymo lėšos, 4,1, 2 proc. lėšos | 1,3 (Asignavimai darbuotojų DU), mokymo lėšos 1,5 |
| 1.5.3. | Prevencinių programų parengimas ir vykdymas.  (skaičius, vnt.) | ≥ 4 | 4 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| Tyrimų apie smurtą, patyčias, žalingų įpročių paplitimą mokykloje atlikimas (vnt.) | ≥ 2 | 2 | Direktoriaus pavaduotoja ugdymui, švietimo pagalbos specialistai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| 1.5.4. | Dalyvavimas respublikiniuose, rajoniniuose ir mokyklos-darželio organizuojamuose sveikatą stiprinančiuose renginiuose | ≥ 2 | 3 | Direktoriaus pavaduotoja ugdymui, mokytojai | Iki 2020-12-31 | 2020-12-31 | Asignavimai darbuotojų DU | Asignavimai darbuotojų DU |
| 1.5.5. | Vaikų vasaros poilsio, užimtumo programų parengimas ir vykdymas | ≥ 1 | 1 | Direktoriaus pavaduotoja ugdymui, mokytojai | Iki 2020-08-31 | 2020-08-31 | Asignavimai darbuotojų DU, projektinės lėšos, savivaldybės biudžeto lėšos | Asignavimai darbuotojų DU, savivaldybės biudžeto lėšos |
|  | | | | | | Savivaldybės biudžeto lėšos | 362,3 | 349 |
| Mokymo lėšos | 376,5 | 376,5 |
| Valstybės lėšos | 24,1 | 22,4 |
| **Viso:** | **762,9** | **747,9** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_